
Made in Hungary - élelmiszervásárlási szokások vizsgálata a tatabányai Edutus Főiskola hallgatói körében
Made in Hungary – Case study of the food purchase habits among the students of the Edutus Collage of Tatabánya
Dolgozatomban az élelmiszerfogyasztást (különös tekintettel a magyar termékek és márkák helyzetére) szerettem volna ismertetni az Edutus Főiskola hallgatóinak aspektusából. Szekunder kutatásokra támaszkodva mutattam be a globális élelmiszerfogyasztási trendeket, melyek meghatározzák ma az élelmiszerfogyasztást. Továbbá bemutattam a magyar termékek jelenlegi helyzetét, a magyar emblémákkal kapcsolatos zűrzavart is. Mivel kutatásomat a hallgatókra szűkítettem, fontosnak tartottam ezt a csoportot is bemutatni, mint fogyasztókat. Primer kutatást végeztem a tatabányai Edutus Főiskola hallgatóinak körében, ahol 100 főt kérdeztem meg egy önkitöltős kérdőív segítségével, valamint 10 főt interjúvoltam meg személyesen is. Kutatásom célja volt, hogy megismerjem a hallgatók értékrendjüket, véleményüket, mely meghatározzák élelmiszervásárlásaikat, továbbá az egészséghez való viszonyukat valamint informáltságukat a magyar termékekkel kapcsolatban.
Dolgozatom fő vezérfonala, hogy a négy hipotézist, melyet dolgozatom elején ismertettem, megkíséreltem igazolni vagy elvetni a primer kutatásiam függvényében. Az első hipotézisem, miszerint a hallgatók nem figyelnek oda a termékek származási helyére (tehát nem választanak tudatosan magyar termékeket), úgy vélem alátámasztásra került, így elfogadtam. Második hipotézisem az volt, hogy a hallgatók ár érzékenyek, így döntő tényező vásárláskor az ár. Ez a hipotézis is elfogadásra került. Harmadik hipotézisem, miszerint a diákok nem egészségtudatosak is elfogadásra került, mivel sokan járnak gyorséttermekbe, gyakran dohányoznak, nem figyelik az egyes termékek összetevőit és meglehetősen kevesen sportolnak rendszeresen. Végül pedig hipotézisem volt az is, hogy a hallgatók jelentős része nincsen tisztába azzal, hogy melyek a magyar termékek ma és melyek nem. Ezt a hipotézist is el kellett fogadnom, hiszen primer kutatásom alátámasztotta. Dolgozatom lezárásaként javaslatokat tettem a magyar termékek népszerűsítésre, a magyar termékek emblémáival kapcsolatos zűrzavar tisztázására. 



